# Birutė Jočienė-Žaliaduonytė

### Straipsnis iš Vikipedijos, laisvosios enciklopedijos.

Birutė Jočienė-Žaliaduonytė

Birutė Jočienė-Žaliaduonytė (1953 m. rugpjūčio 26 d. Lazdijuose), chorvedė ir pedagogė.

## [taisyti] Biografija

1971 baigusi Lazdijų vidurinę mokyklą, vienus metus choro dirigavimo mokėsi Vilniaus kultūros mokykloje (dėst. G. Miklovienė). 1972 – 1976 choro dirigavimą studijavo Lietuvos valstybinės konservatorijos Klaipėdos fakultetuose (dėst. R. Skirsgilienė).

Nuo 1976 Alytaus medvilnės kombinato kultūros klubo vedėja ir 38-osios vidurinės profesinės technikos mokyklos mergaičių choro vadovė – parengė 1977 III respublikinei moksleivių dainų šventei. 1978 Dauguose įkūrė vaikų muzikos mokyklą (nuo 1980 meno mokykla), šešerius metus buvo jos direktorė ir vaikų choro vadovė.

Nuo 1984 Alytaus 8-osios vidurinės mokyklos muzikos mokytoja ir vaikų choro vadovė.

Nuo 1976 Alytaus rajono centrinės ligoninės moterų choro vadovė. Kolektyvas surengė nemaža koncertų, dalyvavo 1980 ir 1985 respublikinėse dainų šventėse, 1990 Lietuvos tautinėje dainų šventėje ir 1994 I Pasaulio lietuvių dainų šventėje Vilniuje. Taip pat parengtas chorų sąskrydžiams Šiauliuose ir rajoninėms dainų šventėms, prizinių vietų pelnė respublikinėse medicinos darbuotojų chorų apžiūrose. 1997 m. vasario 7 d. ligoninės aktų salėje choras koncertu pažymėjo savo kūrybinės veiklos 20-metį. Darniai skambėjo chorai iš W. A. Mozarto ir G. Verdi operų, M. K. Čiurlionio, Vydūno, V. Švedo, F. Schopino, R. Paulo, A. Ožiūno, A. Bražinsko, M. Noviko dainos ir sudėtingesni kūriniai.

B. Jocienė – Alytaus rajono dainų švenčių organizatorė ir vyr. dirigentė, Alytaus miesto dainų švenčių dirigentė, 1979 zoninės dainų šventės dirigentė Prienuose ir 1995 Pasaulio dzūkų dainų šventės dirigentė Alytuje.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../b/i/r/Birut%C4%97_Jo%C4%8Dien%C4%97-%C5%BDaliaduonyt%C4%97_9fa1.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška